ডেবিয়ান এ একাধিক সিডি ডাউনলোড করে তা থেকেই সাধারনত সফটওয়্যার ইনস্টল করা হয়ে থাকে। যাদের ইন্টারনেট আছে তারা অবশ্য সিন্যাপ্টিক থেকে সরাসরি ডাউনলোড করতে পারেন। একাধিক সিডি থেকে ডাউনলোড করতে গেলে প্রায়ই সিডি বের করে আবার নতুন সিডি ঢোকাতে হয়। এভাবে একাধিকবার সিডি পরিবর্তন করা বেশ ঝামেলার। এজন্য বারবার সিডি ঢোকানোর হাত থেকে মুক্তি পেতে হলে আপনি ডাউনলোড করা আইএসও ফাইল মাউন্ট করে কাজ সারতে পারেন। ফলে সিডি ঢোকানো এবং বার্ন করা দুটো ঝামেলাই এড়াতে পারবেন। আপনার কোন বন্ধুর কাছ থেকে পেন ড্রাইভে আইএসও ফাইলটি নিয়ে এসে বাসায় কাজ করতে পারবেন। ফলে সিডি’র খরচ ও কিছুটা বাচাতে পারবেন বৈকি।